**Аналитикалық анықтама**

**Астана қ. 2020 жылғы 26 маусым**

«Бәйтерек» ҰБХ» АҚ-ның Комплаенс қызметі (бұдан әрі - Қызмет, Холдинг) 2020 жылғы 25 маусымда Холдингтің Басқарма төрағасы А. Әріпхановтың атына 2019 жылғы қаңтардан бастап 2020 жылғы мамырға дейінгі кезеңде Холдингтің Жобаны қаржыландыру департаментінде (бұдан әрі - ЖҚД) сыбайлас жемқорлық тәуекелдеріне ішкі талдау (бұдан әрі - Талдау) жүргізу үшін № 2483 қызметтік жазба жіберді. Осыған байланысты, Холдингтің 2017 жылғы 4 шілдедегі Сыбайлас жемқорлыққа қарсы саясатының (бұдан әрі - Саясат) 14-тармағын орындау үшін (№ 28/17 хаттама) Холдингтің Басқарма төрағасының м.а. Ә.С. Омарқожаевтың «Сыбайлас жемқорлық тәуекелдеріне ішкі талдау жүргізу туралы» 2020 жылғы 26 маусымдағы № 49-Б бұйрығы шығарылды.

Саясаттың 16-тармағына сәйкес сыбайлас жемқорлық тәуекелдеріне талдау (бұдан әрі - Талдау) келесі бағыттар бойынша жүзеге асырылады:

1) Бөлімшенің қызметіне ықпал ететін Холдингтің ішкі нормативтік құжаттарында сыбайлас жемқорлық тәуекелдерін анықтау;

2) Бөлімшенің ұйымдастырушылық және басқарушылық қызметіндегі сыбайлас жемқорлық тәуекелдерін анықтау.

1. **ЖҚД қызметіне әсер ететін Холдингтің ішкі нормативтік құжаттарында (бұдан әрі - ІНҚ) сыбайлас жемқорлық тәуекелдерін анықтау**

ЖҚД қызметіне әсер ететін Холдингтің ІНҚ тізбесі:

* Холдингтің директорлар Кеңесінің 2018 жылғы 20 қыркүйектегі шешімімен бекітілген Холдингтің инвестициялық саясаты (№ 08/18 хаттама);
* Холдингтің директорлар Кеңесінің 2019 жылғы 17 қазандағы шешімімен бекітілген меншік құқығында Холдингке тікелей тиесілі активтерді сату ережесі (№ 10/19 шешім);
* Холдинг Басқармасының 2016 жылғы 28 сәуірдегі шешімімен бекітілген Холдингтің инвестициялық жобаларын іске асыру және бюджеттік қаражаттарды пайдалану мониторингін жүргізу ережесі (№ 20/16 хаттама);
* Холдингтің 2018 жылғы 14 наурыздағы шешімімен бекітілген Холдингтің жобаларды іздеу, құрылымдау, талдау және бақылау регламенті (№ 09/18 хаттама);

• Холдинг Басқармасының 22.06.2016 ж. (№ 26/16 хаттама) шешімімен бекітілген «Бәйтерек» ұлттық басқарушы холдингінің және дауыс беретін акцияларының (жарғылық капиталдағы қатысу үлестерінің) елу проценттен астам пайызы Холдингке тікелей немесе жанама түрде меншік құқығында тиесілі ұйымдардың активтерін бәсекелестік ортаға беру туралы Жобалық кеңсе туралы ереже;

* Холдинг Басқармасының 2018 жылғы 28 қарашадағы шешімімен бекітілген Холдингтің операциялық комитеті туралы ереже (№ 53/18 хаттама);
* Холдинг Басқармасының 2018 жылғы 28 қарашадағы шешімімен бекітілген Холдингтің Басқару комитеті туралы ереже (№ 53/18 хаттама).

ЖҚД қызметіне ықпал ететін Холдингтің жоғарыда көрсетілген ішкі нормативтік құжаттарының нормаларын талдау сыбайлас жемқорлыққа жағдай туғызатын сыбайлас жемқорлық тәуекелдерін немесе нормаларын анықтаған жоқ.

1. **Бөлімшенің ұйымдастыру-басқару қызметіндегі сыбайлас жемқорлық тәуекелдерін анықтау**

Саясаттың 17-тармағына сәйкес Бөлімшенің ұйымдастырушылық және басқарушылық қызметі келесі мәселелерді қамтиды:

1) персоналды басқару, оның ішінде кадрлардың ауысуы;

2) мүдделер қақтығысын реттеу;

3) Бөлімше қызметінің Холдингтің ішкі нормативтік құжаттарына және Қазақстан Республикасының заңнамасына сәйкестігі.

1. 01.01.2019 ж. жағдай бойынша ҚЖД штат саны 9 бірлікті, 31.05.2020 ж. жағдай бойынша - 8 бірлікті құрады. 2020 жылдың қаңтар-ақпан айларында басқа заңды тұлғаға ауысуына байланысты ЖҚД директоры А.Ералин және ЖҚД жоба жетекшісі Е.Мыңжанов жұмыстан босатылып, конкурстың нәтижелері бойынша жоба жетекшісі сол айда орналастырылды. Екінші бос жұмыс орны есепті кезеңде орналастырылған жоқ.

2. Есепті кезеңде мүдделер қақтығысы анықталған жоқ.

3. ЖҚД қызметінің Холдингтің ішкі нормативтік құжаттарына және Қазақстан Республикасының заңнамасына сәйкес келмеу фактілері анықталған жоқ.

**Қорытынды:**

**ЖҚД қызметін талдау нәтижелері бойынша 2019 жылдың қаңтарынан бастап 2020 жылдың мамырына дейінгі кезеңде сыбайлас жемқорлық қауіптері анықталған жоқ.**

**Комплаенс қызметінің басшысы Р. Арыстанбеков**

**Келісілді:**

**Жобалық қаржыландыру**

**департаменті директорының м.а. Е. Нұрғали**